Rokonszenvtüntetés Teheránban az amerikaiak mellett
Iránban az 1979-es iszlám forradalom gyõzelme óta elõször engedélyezett a belügyminisztérium az amerikaiakat támogató népgyûlést Teheránban. Kedd este az irániak az utcákra vonulva emlékeznek meg a múlt heti amerikai támadások áldozatairól.
Az iráni belügyminisztérium határozata alapján kedden este a fõváros utcáira vonulhatnak mindazok, akik rokonszenvüket és kegyeletüket kívánják kifejezni az amerikai nép iránt. Az 1979-es iszlám forradalom gyõzelme óta elõször született ehhez fogható határozat iráni állami intézményben. Az emberek kegyelettel emlékezhetnek a New York-i és washingtoni áldozatokra.

A volt iráni elnök, Rafszandzsani elítélte a terrortámadásokat, de arra figyelmeztetett, hogy egy Afganisztán elleni amerikai fegyveres válasz esetén a helyzet csak el fog mérgesedni. Az iráni külügyminiszter, valamint az ENSZ fõtitkára, Kofi Annan amiatt aggódik, hogy a támadások következtében emberek tíz- vagy százezrei indulnának az iráni határ felé.

[origo]
belpolitika Afganisztán iráni támadás Teherán afgán konfliktus Irán